བོད་ནང་ཡོད་པའི་ན་གཞོན་ཚོ་ད་ལྟ་རྒྱ་མིའི་ལག་པའི་ནང་བསྡད་ཡོད་སྟབས་ཁོ་ཚོར་བྱ་ཐབས་མེད་པ་དང།སྤྱིར་བཏང་བོད་པ་མི་རེ་ངོ་རེའི་ཆ་ནས་ལྷག་བསམ་ཆེན་པོས་འབད་བརྩོན་བྱེད་ཀྱི་ཡོད་ཀྱང་ཁོ་ཚོས་དེ་ཙམ་བྱེད་ཐུབ་ཐབས་མེད།ང་ཚོ་རང་དབང་ལུང་པའི་ནང་ཡོད་པ་རྣམས་ལ་སོ་སོས་མ་བྱས་ན་མ་གཏོགས།བྱས་ན་གོ་སྐབས་བཟང་པོ་ཞིག་ཡོད་པ་རེད།གྲངས་ཀའི་ཆ་ནས་གཞིས་ལུས་རྒྱ་ཆེའི་མི་མང་དང་བསྡུར་བ་ཡིན་ན་བཙན་བྱོལ་གྱི་བུ་ཕྲུག་རྣམས་གྲངས་ཀ་ཉུང་ཤས་ཤིག་ཡིན་ན་ཡང་རང་དབང་གི་འཚོ་བར་ལོངས་སྤྱོད་རྒྱུའི་གོ་སྐབས་ཡོད་པ་འདི་དམིགས་བསལ་གྱི་ཁྱད་ཆོས་དང།དམིགས་བསལ་གྱི་གནས་ཚུལ་ཞིག་ཆགས་ཡོད།འདི་ཚང་མས་གལ་ཆེན་པོ་ཞིག་ལ་བརྩིས་ནས་གཟབ་གཟབ་བྱེད་དགོས།